**У в е д о м л е н и е**

Община Дряново стартира процедура за финансиране на местни инициативи, определени приоритетно от Обществен форум за 2017 година.

**Цел на процедурата :**

Реализиране на ползи и въздействия от прилагането на подходи и практики с участието на общността при решаването на местни проблеми и разработване и изпълнение на местни политики. Предоставената финансова подкрепа е гарантиран базов фонд при изпълнението на граждански инициативи, в търсене на възможности за мобилизиране на допълнително средства и възможности за реализацията им.

**Приоритетна области на подкрепа**–събития, изкуство, култура, традиции, културно наследство.

**Кандидати** могат да бъдат неправителствени организации, регистрирани по ЗЮЛНЦ в обществена полза, читалища по реда на ЗНЧ, граждански групи по реда на ЗЗД, и домсъвети по реда на ЗЕС, местни културни институти, неформални обединения на физически и юридически лица, осъществяващи дейности на територията на Община Дряново.

Кандидатът може да участва самостоятелно или в партньорство, ако партньорството е необходимо за постигане на целите на инициативата и ако води до повишаване на капацитета за изпълнение на инициативата.

**Всеки кандидат може да представи само едно проектно предложение.**

**Индикативни средства**  за процедурата са в размер на 1**0 000 лева.**

Финансовият ресурс се предоставя от Общински фонд за подкрепа на местни инициативи, Община Дряново.

**Изисквания към местните инициативи**

• да отговарят на приоритетни области - събития, изкуство, култура, традиции, културно наследство;

• да се реализират с участието на хората от общността;

• да има принос на различните общностни групи и партньори в човешки, финансови и материални ресурси;

• да водят до устойчиви резултати;

• да мобилизира човешки, материални и финансови ресурси за изпълнението на инициативата;

• да имат целесъобразен и реалистичен бюджет;

**Недопустими дейности/разходи:**

• самоцелни ремонтни дейности и дейности, свързани с пътуване в чужбина;

• инициативи, свързани с търговски дейности;

• разходи, свързани с представителни цели;

• разходи за закупуване на материали, оборудване и други, които нямат връзка с изпълнението на одобрените дейности.

**Условия и ред за кандидатстване:**

• **Максималният размер** на сумата за една инициатива, подкрепена от фонда е максимум 2500 лв., което е 90 % от общия бюджет на предложението.

**• Съфинансиране** не по-малко от 10 % от общия бюджет на предложението, под форма на финансов/нефинансов принос.

**• Авансово плащане в размер на 80 % от общото финансиране, отпуснато от Фонда**, съгласно сключен Договор и в срок посочен в него.

• **Административните разходи** по изпълнение на инициативата да не надхвърлят 10 % от общия бюджета, превеждат се на кандидата, след реализиране на дейностите и одобряване на описателния и финансов отчет.

**Община Дряново** може да препоръча намаляване размера на исканото финансиране, ако разходите са неоснователни и/или се считат за нереалистични. Запазва си и правото да не разпредели всички налични финансови средства в рамките на обявената сесия, ако не постъпят достатъчно качествени инициативи в обявеният срок.

**Териториален обхват:** инициативите могат да се реализират в едно или повече населени места на територията на Община Дряново.

**Срок за изпълнение на инициативите:** до три месеца, считано от датата на подписване на договора.

**Краен срок за подаване на инициативите – 08.09. 2017 г., 16:30 часа.**

**Документи за кандидатстване:**

• Формуляр за финансова подкрепа на местна инициатива / по образец/, включващ финансови параметри;

• Удостоверение за регистрация на НПО в централен регистър – Министерство на правосъдието.

**Формулярът е поместен на интернет адрес:** [**http://www.dryanovo.bg**](http://www.dryanovo.bg)**, рубрика Обществен форум – /фонд за подкрепа на местни инициативи/, може да бъде получен и от офиса на Обществен форум - гр. Дряново, ул. „Бачо Киро„ 19.**

Формулярът за финансова подкрепа на местна инициатива (в pdf и/или Word формат) може да се изпрати по електронна поща на адрес: **penev.pencho@abv.bg**, или на хартиен носител в офиса на Обществен форум Дряново

**ОЦЕНКА И ПОДБОР НА ИНИЦИАТИВИ**

**1.Оценка на подадените инициативи**

Предложенията се оценяват и избират съгласно "**Критерии за оценка на инициативи"** след обсъждане и гласуване на сесия на Обществен Форум – Дряново. При инициативи със сходни дейности, ще се финансира тази с по-висока оценка, която не дублира дейности, финансирани в рамките на културния календар на община Дряново или от други пера в общинския бюджет.

**Критерии за оценка на инициативите**

|  |  |
| --- | --- |
| **Критерии** | **Максимален брой точки** |
| 1. **Капацитет/ предишен опит на кандидата.**   ***В случай, че кандидатства гражданска група или кандидатът няма предишен опит – опит и капацитет на лицата в групата да реализират инициативата.*** | **до 5** |
| 1. **Степен на съответствие на кандидатурата с конкретни нужди и проблеми на общността**   ***Доколко кандидатурата съответства на конкретните нужди и проблеми на общността, показвайки ясна връзка между целите на инициативата, предложените дейности и очакваните резултати?*** | **до 10** |
| 1. **Принос и участие на общността в инициативата.** | **до 15** |
| 1. **Постижимост и значимост на очакваните резултати от инициативата** | **до 20** |
| **Общо максимален брой точки:** | **50** |

**Въпроси и отговори** свързани с финансиране на инициативи се отправят в писмена форма, не по-късно от 5 дни преди крайният срок за подаване на формулярите на e-mail: : [**penev.pencho@abv.bg**](mailto:penev.pencho@abv.bg)**.**

**Списъкът с класираните инициативи се публикува на интернет адрес:** [**http://www.dryanovo.bg**](http://www.dryanovo.bg)**, рубрика Обществен форум.**

**Сключване на договор**

Кандидатстващите организации, получават уведомително писмо с покана за сключване на договор, съдържащо проекто-договор и описание на необходимите придружаващи документи, които да предоставят. Придружаващите документи за ЮЛ са: Булстат, актуално състояние на кандидата, удостоверение за липсата на задължения към общината и към НАП. Ако документите не бъдат представени в съответния срок се предлага сключване на договор със следващия кандидат в списъка с инициативи.

**Отчетност и мониторинг:** Изпълнението на местната гражданска инициатива се отчита при нейното приключване с описателен и финансов отчет. Ще се осъществява и текущ мониторинг по изпълнението на гражданските инициативи, като качественият и финансов контрол на място се извършва от Настоятелството на фонда.